Fjölmenn og prúðmannleg hátíðarhöld á þjóðhátíðardaginn Íbúar á Vesturlandi fjölmenntu til hátíðarhalda þjóðhátíðardagsins þó veðrið hefði getað verið betra til hátíðarhalda . Víða var rigningarúði en hægur vindur . Lögreglumönnum á Akranesi , í Borgarnesi og í Stykkishólmi bar saman um að þátttaka í hátíðarhöldum hafi verið mjög góð . Í gærkvöldi voru víða dansleikir og fóru þeir vel fram . „ Fólk var duglegt að sækja viðburði dagsins og prúðmennskan var í fyrirrúmi “ sagði einn lögreglumaðurinn og var mjög ánægður með samborgara sína . Umferð hefur að vanda verið mikil um Vesturland um helgina og hefur hún verið slysalaus .